Caerffili

Tref a chymuned ym Mwrdeistref Sirol Caerffili, Cymru, yw Caerffili sydd ym mhen deheuol Cwm Rhymni. Mae'n rhoi ei henw i'r ardal weinyddol o'i chwmpas ac i'r caws a wreiddioddgynhyrchwyd yn yr ardal. Mae castell enwog i'w weld yn y dref - y castell mwyaf yng Nghymru. Cynrychiolir yr ardal hon yn Senedd Cymru gan Lindsay Whittle ac yn Senedd y DU gan Chris Evans (Llafur). Mae'n 7 mi (11 km) i'r gogledd o Gaerdydd a 9.5 mi (15.3 km) i'r gorllewin o Gasnewydd. Hi yw tref fwyaf Bwrdeistref Sirol Caerffili, ac mae o fewn ffiniau hanesyddol Morgannwg, ar y ffin â Sir Fynwy. Yn y Cyfrifiad diwethaf roedd gan y dref boblogaeth o 15,989 (2021) tra bod gan ardal Bwrdeisdref Caerffili boblogaeth o 181,019 (2018). Mae Caerffili wedi'i gwahanu oddi wrth faestrefi Llys-faen a Rhiwbeina yng Nghaerdydd gan fynydd Caerffili. Mae'r dref yn adnabyddus y tu allan i Gymru am gaws Caerffili.